open-index/open-wikipedia-markdown huggingface dataset:
Gizela Oňová

**Gizela Oňová**, za slobodna Gizela Orbánová, predtým Gizela Stachová, známa aj ako **Gizka Oňová** (* 1. december 1948) je slovenská speváčka a muzikálová herečka.

## Rodina
Jej prvým manželom bol Ľubomír Stach , majú syna Rolanda a dcéru Scarlett. Po siedmich rokoch sa rozviedli. Profesor Stach sa neskôr oženil. Druhý manžel Juraj Oňa je klavirista a aranžér, majú dcéru Martu.  

## Ocenenia
* 1958 Soutěž tvořivosti mláděže, Ostrava 

## Diskografia
* 1972: *Takú mi zahraj 72: Májový dáždik / Valčík a víno: Gizela Stachová* – Opus 90 44 0197, SP 
* 1973: *Takú mi zahraj 73: Píš / Slnko i dážď ti dám: Gizela Stachová* – Opus 9043 0301, SP  
* 1975: *Gavalier / Tvoj Šťastný deň: Gizela Stachová* - Opus 91 43 0388, SP 
* 1984: *Letí sneh biely / Láska v nás: [[Anton Gajdoš]], Gizela Oňová* - Opus 9143 0608, SP
* 1998: *Nič krajšieho nepoznám* – Slovenský rozhlas, podtitul: *Zbierka slovenských šlágrov a evergreenov*
* 2001: *Ešte sa nevydám* - podtitul: *výber najväčších svetových a slovenských šlágrov*
* 2003: *Optimista vagyok – maďarské hitovky* (uvedená ako Orbán Gizela)

### Kompilácie
* 1973: *V dobrej nálade* – Opus 9114 0257, LP, (uvedená ako Gizela Stachová)
* 1976: *Fašiangy, Fašiangy * – Opus 9114 0471, LP, A1. Fašiangy s valčikom, A3. Počkám, A6. Ochotník, B6. Bujné fašiangy.
* 1978: *Nestarnúce melódie* – Opus, LP – uvedená ako Gizela Stachová (reedícia na CD 2006), AII. - 13. Pre pár modrých očí, 15. Neklopkaj večer.
* 1979: *Krúť sa, dievča • Mamkine Nezábudky / Nemusíš • Viem, že nie si Romeo - Z tvorby [[Andrej Lieskovský|Andreja Lieskovského]]* – Opus 9134 0193, LP, B2. Viem, že nie si Romeo .
* 1991: *Dobrá novina – vianočné spevy a zamyslenia*
* 1993: *Repete 1 – Nič nové na svete* (Nič krajšieho nepoznám)
* 2011: *Najkrajšie jubilantské Repete* – Musica, CD – 01. Prečo sa máme rozísť, 15. Dedinka ty milá – Gizela Oňová a Zdeno Sychra
* 2012: *Šlágr sobě – Kdo ma rád* – Česká Muzika, 4CD

## Televízia
* 1971 – Vtipnejší vyhráva
* 1983 – A pri tom speve
* 1993 – Repete
* 2002 – Šlágerparáda (Šláger na šláger)
* 2007 – Repete Návraty
* 2014 – Svokra

## Muzikály
* *[[Mníšky (muzikál)|Mníšky]]* (sestra Huberta)
* *[[Mníšky 2: Milionárky]]* (sestra Huberta)
* *[[Kubo (muzikál)|Kubo]]* (Kubova mama, tancujúca cigánka)

## Kabaretné divadelné hry
* *[[Kabaret (muzikál)|Kabaret]]*
* *[[Čo na srdci, to na javisku]]*

## Knihy
* Magda Paveleková, Gizela Oňová: *Jedna papá, druhá varí a pritom jedna druhú baví*,  2007, Belimex, ISBN 80-8927-229-7.
* Magda Paveleková, Gizela Oňová: *Papáme s prominentmi*, 2009, Eastone Books, ISBN  978-80-8109-110-0.

## Referencie

## Iné projekty

## Externé odkazy
* Oficiálna stránka
* Výber televíznych relácii 1 
* Výber televíznych relácii 2 
* Gizela Oňová – Moje vnúčatá sú ako pestrá kytica kvetov

Kategória:Slovenské popové speváčky
Kategória:Slovenské speváčky ľudovej hudby
Kategória:Slovenské herečky divadelných muzikálov
Politický systém Panamy

**[[Panamská republika]]** je prezidentská republika so zastupiteľskou demokraciou a s viac-straníckym systémom. Prezident Panamskej republiky je hlavou štátu a vlády.

Štátna moc je podľa Ústavy Panamskej republiky rozdelená na tri zložky. Exekutíva zahŕňa prezidenta, viceprezidenta a ministrov. Zákonodarnú moc má Národné zhromaždenie, panamský jednokomorový parlament. Súdna moc je nezávislá od výkonnej a zákonodarnej moci. 

## Výkonná moc

Exekutíva zahŕňa prezidenta, viceprezidenta a ministrov. Ministrov menuje a odvoláva prezident na základe svojho uváženia.

Prezident a viceprezident sú volení priamo občanmi na 5-ročné obdobie.

## Zákonodarná moc
thumb|300px|Budova Národného zhromaždenia

Zákonodarná moc prináleží Národnému zhromaždeniu, jednokomorovému parlamentu. Má 71 členov volených občanmi na 5-ročné obdobie.

## Súdna moc
Súdna moc zahŕňa Najvyšší súd, tribunály, a nižšie súdy ustanovené zákonom (podľa ústavy Panamy; hlava VII, kapitola 1).

## Externé odkazy
* Národne zhromaždenie Panamy
* Prezident Panamskej republiky

## Zdroj
* 

Kategória:Panama
Mya Mason

**Mya Mason** (* 4. november 1982, Denver, Colorado, USA) je americká pornoherečka. Kariéru v tejto oblasti začala v roku 2003.

## Iné projekty

## Externé odkazy
* 
*Mya Mason na Internet Movie Database
*Mya Mason na Internet Adult Film Database
*Mya Mason na Adult Film Database

Kategória:Pornoherečky USA
Kategória:Pornoherečky afroamerického pôvodu
Kategória:Osobnosti z Denveru
Národné zhromaždenie (Panama)

náhľad|Národne zhromaždenie

**Národné zhromaždenie** () je zákonodarný orgán Panamy. Sídli v Panama City.

Je to jednokomorový parlament so 71 členmi volených na 5-ročné obdobie. Voľby do Národného zhromaždenia sa konajú spolu s prezidentskými voľbami.

## Zloženie

## Externé odkazy
* Národné zhromaždenie Panamy

## Zdroj
* 

Kategória:Panama
Kategória:Jednokomorové parlamenty
Majstrovstvá Oceánie vo futsale 2004

**Majstrovstvá Oceánie vo futsale 2004** boli v poradí 4. Majstrovstvá Oceánie vo futsale mužov, ktoré organizuje Oceánska futbalová konfederácia (OFC). Konali sa v Canberre, v Austrálii od 25.29. júla 2004, za účasti 6 tímov. Austrália bola organizátorom oceánskeho šampionátu druhýkrát; predtým hostila turnaj v roku 1992. Jediným nováčikom turnaja bolo družstvo . Všetky zápasy sa odohrali v aréne AIS Arena s kapacitou 5 200 miest. Turnaj vyhrali štvrtýkrát za sebou hráči , ktorí opäť zvíťazili vo všetkých stretnutiach.

Tieto majstrovstvá boli zároveň kvalifikáciou na Majstrovstvá sveta 2004, ktoré sa konali na Taiwane. Kvalifikoval sa na ne iba víťaz.

## Aréna

## Výsledky

Play-off sa nehralo.

## Konečné poradie

## Referencie

## Zdroje
* Majstrovstvá Oceánie 2004 na stránke futsalplanet.com 
* Majstrovstvá Oceánie 2004 na stránke rsssf.com 

Kategória:Futsal v 2004
Kategória:Majstrovstvá Oceánie vo futsale
Futsal
1. Slovenská liga vo futsale 2013/14

**1. Slovenská liga vo futsale 2013/14** alebo **Loto Extraliga 2013/14** bol 21. ročník 1. ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Od play-off niesla liga mediálny názov *Loto Extraliga*. Titul obhájilo družstvo Slov-Matic FOFO Bratislava. 

## Systém súťaže
Systém súťaže sa oproti minulej sezóne zmenil. Po základnej časti, v ktorej hral každý s každým jedenkrát doma a vonku, nasledovalo play-off a play-out. Do play-off postúpilo najlepších 6 družstiev, pričom prvé 2 celky boli nasadené priamo do semifinále. Zvyšné 4 družstvá hrali štvrťfinále. Play-out hrali posledné 4 celky základnej časti skupinu každý s každým jedenkrát doma a vonku o 7. až 10. miesto a rozhodlo sa v ňom o 2 družstvách, ktoré si zahrali baráž o zotrvanie v 1. SLF. 

## Účastníci

Pozn: Kluby RCS Košice a FK PKP Košice, ktoré skončili v minulej sezóne na 2., resp. 4. mieste sa do tejto sezóny neprihlásili. Nahradili ich neúspešní účastníci baráže.

## Základná časť
;Zápasy 

;Tabuľka 

Zdroj: FutsalSlovakia 

## Play-off
;Štvrťfinále 

 Nové Zámky nepricestovali na odvetné štvrťfinálové stretnutie

;Play-off o 5. miesto
(na odvetu)

;Semifinále 
(25.4..2014)

;Play-off o 3. miesto 
(na odvetu)

;Finále 

## Play-out
;Zápasy 
(14.3.3.5.2014)

;Tabuľka 

## Konečné umiestnenie

## Referencie

## Externé odkazy
* 1. slovenská liga vo futsale na stránke futsalslovakia.sk 
* 1. slovenská liga vo futsale na stránke uefa.com 
* 1. slovenská liga vo futsale 2013/14 na stránke sportscore.sk 

Kategória:Futsal v 2013
Kategória:Futsal v 2014
Kategória:Slovenská extraliga vo futsale
Majstrovstvá Oceánie vo futsale 2008

**Majstrovstvá Oceánie vo futsale 2008** boli v poradí 5. Majstrovstvá Oceánie vo futsale mužov, ktoré organizuje Oceánska futbalová konfederácia (OFC). Konali sa v meste Suva, na Fidži od 8.14. júna 2008, za účasti 7 tímov. Fidži sa stalo iba treťou organizátorskou krajinou, kde sa konal oceánsky šampionát. Nováčikmi turnaja bola až trojica družstiev: ,  a . Zápasy sa odohrali v aréne Vodafone Arena. Turnaj vyhrali pri neúčasti  (ktorá sa stala súčasťou AFC) .

Tieto majstrovstvá boli zároveň kvalifikáciou na Majstrovstvá sveta 2008, ktoré sa konali v Brazílii. Kvalifikoval sa na ne iba víťaz.

## Výsledky

Play-off sa nehralo.

## Konečné poradie

## Referencie

## Zdroje
* Majstrovstvá Oceánie 2008 na stránke futsalplanet.com 
* Majstrovstvá Oceánie 2008 na stránke rsssf.com 

Kategória:Futsal v 2008
Kategória:Majstrovstvá Oceánie vo futsale
Futsal
Alotropické modifikácie železa

náhľad|Fázový diagram čistého železa za nízkych tlakov

**Alotropické modifikácie železa** sú jeden z najznámejších príkladov alotropie v kovoch. Pri atmosférickom tlaku sa vyskytujú nasledovné alotropické modifikácie: **železo α**, **železo β**, **železo γ** a **železo δ**. Modifikácia nazývaná **železo ε** je preukázaná iba na experimentálnej úrovni a je stabilná pri veľmi vysokých tlakoch a teplotách.

## Charakteristika
Železo začne kryštalizovať pri chladnutí taveniny na úrovni teploty 1 538° C, ako železo δ (často sa označuje aj ako vysokoteplotná modifikácia železa α), ktoré má kubickú priestorovo centrovanú štruktúru (BCC).

Ďalším ochladzovaním sa štruktúra mení na kubickú plošne centrovanú (FCC) od teploty 1 394° C, ktorá má názov železo γ a je paramagnetická. Parameter atómovej mriežky železa γ je približne 3,65 × 10-10m.

Pri 912° C sa kryštálová štruktúra opäť vracia na kubickú priestorovo centrovanú ako železo β, ktoré je tiež paramagnetické. Ochladenie pod tzv. Curieho teplotou neprináša už žiadnu zmenu v štruktúre, zostáva kubická priestorovo centrovaná štruktúra, ktorá je ale už feromagnetická a označuje sa ako železo α. Hodnota atómovej mriežky železa α (β) závisí na teplote a vzrastá až do 2,9 x 10-10m. Nemagnetické železo má všetky elektrónové spiny atómov v magnetickej doméne orientované rovnako. Avšak vplyv okolitých magnetických domén s inak orientovanými spinmi sa vzájomne rušia. V zmagnetizovanom železe sú elektrónové spiny v doméne zarovnané, takže magnetický efekt okolitých domén sa znásobuje. Aj keď každá doména obsahuje miliardu atómov, má rozmery približne v stotinách milimetra. 

Pri tlaku približne nad 10 GPa a teplote niekoľko stoviek kelvinov sa železo α transformuje do tesne usporiadanej mriežky šesťuholníkovej sústavy (HCP). Táto štruktúra sa označuje ako železo ε. Železo γ sa tiež môže transformovať do železa ε, ale nie je nutné pri tom pôsobiť tak vysokými tlakmi. Tieto fázy sa predpokladajú v pevných častiach planetárnych jadier. Predpokladá sa, že Zemské jadro sa skladá zo zliatiny železo-nikel s fázami ε.

## Niektoré fázy zliatiny železo-uhlík
Železo tvorí s rôznymi kovmi a inými prvkami veľmi dôležitú zlúčeninu. Najdôležitejšiu zliatinu tvorí železo s uhlíkom buď ako oceľ alebo ako technické železo resp. liatinu. Podľa ďalšej prídavných, tzv. legujúcich prvkov, je možné vytvoriť mnoho druhov ocelí a liatin s rôznymi vlastnosťami. Pochopenie vlastností alotropickej modifikácie železa je kľúčom k výrobe kvalitnej ocele.

Tuhý roztok uhlíka a železa α resp. β resp. γ resp. δ sa nazývajú ferit α resp. ferit β resp. Austenit resp. ferit δ.

Železo α je stabilná modifikácia železa pri izbovej teplote. Je to mäkký, duktilný materiál, v ktorom je možné rozpustiť veľmi malé množstvo uhlíka; maximálne 0,021 % hm. pri teplote 910° C. Väčšiu rozpustnosť uhlíka umožňuje až železo γ a to až do hodnoty 2,11 % hm. pri 1 146° C.

## Referencie

## Zdroj
* 

Kategória:Železo
Kategória:Uhlík
Železný polmesiac

thumb|right|Železný polmesiac
**Železný polmesiac**, známy aj ako **Gallipolská hviezda**, bol osmanské vojnové vyznamenanie. Založil ho 1. marca 1915 sultán Mehmed V. Vyznamenanie sa udeľovalo za udatnosť v boji tureckým vojakom a ich spojencom, účastníkom predovšetkým na bojoch na osmanskom území. Vyznamenanie zaniklo s pádom Osmanskej ríše v roku 1922, ale už od podpísania prímeria s dohodovým silami 31. októbra 1918 nebolo udelené.

## Vzhľad vyznamenanie
Odznakom je červeno smaltovaná päťramenná hviezda so strieborným lemom, zakončená guľôčkami. Uprostred je položený strieborný polmesiac otvorenou stranou nahor. V jeho vnútri je tughra – iniciály sultána – Mehmeta V. a letopočet 1333 (islamského kalendára, teda 1915 gregoriánskeho). Existuje niekoľko variant hviezd, ktoré sa líšia svojou veľkosťou (53 – ) alebo materiálom (bronz, pocínovaná oceľ, striebro, železo, hliník, mosadz).

Stuha červená s bielymi postrannými pruhmi pre vojakov. Pre nevojakov sú farby obrátene.

K vyznamenaniu patrili aj spony, ktoré mali tvar strieborného rovnobežníka. V ňom bol červený arabský nápis kampane, ktorej sa vyznamenaný zúčastnil (boli to napr. tieto – bitka o Gallipoli, bitka o Gazu, suezská ofenzíva, obliehanie Kutu).

## Literatúra
* Erman, M.Demir, (2012, Ankara) *The Turkish War Medal - Harp Madalyası* ISBN 978-605-125-484-5

## Zdroj

Kategória:Vojenské vyznamenania
Železný pas

náhľad|Znak
**Železný pas** (sindarsky **Angrenost** alebo **Nan Curunír** (čarodejníci údolia) je vo fiktívnom Tolkienovom svete Stredozemi oblasť na južnom konci Hmlistých hôr. Bolo to ohraničené miesto v údolí, v ktorého strede stála veža Orthank, ktorej najznámejší správca a neskôr uzurpátor bol Saruman.

## Geografia
Železný pas sa nachádza na južnom úpätí Hmlistých hôr a tvorí významné strategické opevnené miesto v Rohanskej bráne, priechode medzi Hmlistými a Bielymi horami. Neďaleko od Železného pásu pramení rieka Želíz, ktorá zásobovala toto miesto vodou. Bol situovaný vnútri údolia a bol postupne opevňovaný. Vnútri kruhovitej hradby stála veža Orthank.

## História
Železný pas bol postavený Númenorejcami v Druhom veku. Pôvodne slúžil ako sídlo pre strážcov Gondoru a pozorovateľa hviezd, ale po príchode čarodejníkov bol odovzdaný do správcovstva ich vodcovi Sarumanovi.  

Saruman počas svojho pobytu Železný pas opevňoval a zhromažďoval v ňom svoje vojsko, ktoré použil počas Vojny o Prsteň. V tomto období bol Železný pas rozkopaný, stromy vyrúbané a namiesto nich boli postavené pece a kováčne. Vojsko bolo porazené počas Bitky o Helmov žľab a Železný pas bol zničený Entami. Po vojne bol pas zverený entom pre znovuobnovenie stromov a parku.

## Orthank
Orthank bola veža uprostred Železného pásu. Bola vybudovaná dávnymi staviteľmi z Númenoru z čiernej, tvrdej a lesklej skaly, ktorá mala na vrcholku štyri trčiace rohy s úzkym priestorom medzi nimi, kde mohol stať človek päťsto stôp nad planinou a pozorovať okolie. 

Vnútri veže bolo veľa komnát, ktoré slúžili ako k ubytovaniu správcov veže a návštev, tak k uschovaniu vzácnych pokladov. Najznámejším a posledným správcom veže bol Saruman Biely. 

Názov Orthank mohol znamenať buď quenijsky *tesákovou horu*, alebo tiež v reči Marky *prešibanú myseľ*.

## Pozri aj
* Saruman
* Želíz
* Gondor
* Rohan
* Enti

## Zdroj

Kategória:Stredozem
Chyžynci (Vinnycký rajón)

**Chyžynci** () je dedina (*село*) na Ukrajine vo Vinnyckom rajóne Vinnyckej oblasti. Žije tu 1249 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Železný muž (KHL)

**Železný muž** () je ocenenie pre hráča východoeurópskej ligy KHL, ktorý v posledných troch sezónach odohral najviac zápasov. Od roku 2001 bolo ocenenie udeľované aj v ruskej superlige.

## Držitelia

## Zdroj

Kategória:Kontinentálna hokejová liga
Majstrovstvá Oceánie vo futsale 2009

**Majstrovstvá Oceánie vo futsale 2009** boli v poradí 6. Majstrovstvá Oceánie vo futsale mužov, ktoré organizuje Oceánska futbalová konfederácia (OFC). Konali sa v meste Suva, na Fidži od 6.10. júla 2009, za účasti 4 tímov. Fidži bolo organizátorom oceánskeho šampionátu druhýkrát; predtým hostilo turnaj v roku 2008. Zápasy sa odohrali v aréne Vodafone Arena. Oproti minulým turnajom, ktoré sa konali v 4-ročných cykloch a slúžili ako kvalifikácia na Majstrovstvá sveta, tento turnaj zahájil prvý rok nového každoročného formátu turnaja s cieľom OFC rozvíjať futsal v Oceánii. Titul druhýkrát za sebou vyhrali , ktoré na turnaji zvíťazili vo všetkých stretnutiach.

Zaujímavosťou turnaja bol dosiahnutý svetový futsalový rekord v skórovaní gólu. Elliot Ragomo zo Šalamúnových ostrovov strelil gól  už v 3. sekunde zápasu a o 2 sekundy prekonal dovtedajší rekord portugalského hráča na Majstrovstvách sveta 2008.

## Výsledky
### Základná skupina

### Play off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Futsal na stránke Oceánskej futbalovej konfederácie 

## Zdroje
* Majstrovstvá Oceánie 2009 na stránke futsalplanet.com 
* Majstrovstvá Oceánie 2009 na stránke rsssf.com 

Kategória:Futsal v 2009
Kategória:Majstrovstvá Oceánie vo futsale
Futsal
Železný vrch

**Železný vrch** je vrch v Krkonošiach v závere Kozích chrbtov, 2 km severovýchodne nad Špindlerovým Mlynom.

Hrebeň Kozích chrbtov vybieha z Lúčnej hory a jeho vrcholová partia je mimoriadne úzka, severné aj južné svahy vykazujú značné prevýšenie a prudkosť. Pod severným svahom sa nachádza Důl Bílého Labe, pod južným údolie Svätého Petra.

Vyššie položené vrcholové partie sú porastené kosodrevinou, pri hrebeni miestami vyčnievajú menšie skaly. Zvlášť na južných svahoch sa nachádzajú celkom rozsiahle kamenné moria. Nižšie polohy pokrývajú horské smrečiny, ktoré sú miestami vyrúbané.

Svahy Železného vrchu a Kozích chrbtov odvodňujú súbežne tečúce vodné toky. Na severe je to Bílé Labe, na juhu Svatopetrský (alebo aj *Dolský*) potok. Pod západným zakončením preteká rieka Labe, do ktorej sa oba vyššie spomínané toky zľava vlievajú.

## Prístup
Chodník vedúci priamo po hrebeni od vyhliadky Krakonoš je z dôvodu ochrany prírody (I. zóna KRNAP) uzavretý. Vrchol obchádza žlto značená Dřevařská cesta z údolia Bílého Labe do Špindlerovho Mlyna, ktorá je k nemu najbližšie na severovýchodnom svahu - 400 m s prevýšením 230 m.

## Galéria

Image:Železný vrch 1.jpg|Železný vrch a Kozí hřbety z Pevnosti
Image:Železný vrch 3.jpg|Vrchol Železného vrchu, v pozadí Kozí hřbety
Image:Kozí hřbety2.JPG|Kozí hřbety a Železný vrch


## Externé odkazy
* Železný vrch na Tisícovky.cz
* Železný vrch a Kozí chrbty na Turistika.cz

## Zdroj

Kategória:Vrchy v Krkonošiach
Kategória:Tisícovky v Česku
Kategória:Vrchy v okrese Trutnov
Kategória:Špindlerův Mlýn
Železný dědek

***Železný dědek*** je český čiernobiely celovečerný hraný film z roku 1948 ktorého režisérom bol Václav Kubásek, v hlavnej úlohe vystupoval Jaroslav Marvan. Film sa odohráva v železničiarskom prostredí. Býva zaraďovaný medzi budovateľské filmy, hoci v ňom ešte nie je komunistická strana propagovaná priamo.

## Dej

Dej začína na konci druhej svetovej vojny. Starý skúsený rušňovodič Matys sa pokúsi zachrániť pred náletom parnú lokomotívu Lízu, na ktorej roky slúžil. Je ale zranený a lokomotíva predsa len trochu poškodená. Kvôli svojmu zraneniu je odoslaný do penzie a pokazená lokomotíva je určená na zošrotovanie. S pomocou party učňov sa penzionovaný Matys rozhodne opraviť svoju milovanú lokomotívu. Tajne na nej dlhú dobu pracujú. Keď raz príde domov úplne opitý Matysov zať, ktorý má nastúpiť do služby, Matys ho zastúpi. Pri tom vďaka svojej skúsenosti zabráni katastrofe, hroziacej od náhodou odtrhnutých nákladných vozov. Záchrana aj finančná odmena je pripísaná jeho zaťovi, ktorý sa medzitým vyspal z opice. Matys je naopak podozrievaný z toho, že kradne materiál v dielňach. Po niekoľkých ďalších peripetiách sa všetko vysvetlí, Matysov zať prestane piť, a Matys sám na svojej Líze opäť nastupuje do služby.

## Osoby a obsadenie
* rušňovodič Matys - Jaroslav Marvan
* jeho zať Jandera, tiež rušňovodič - Otomar Krejča
* Matysova žena - Marie Ježková
* Matysova dcéra - Marie Kautská 
* kurič Vašek - Lubomír Lipský
* prednosta Podroužek - Vítězslav Boček

## Externé odkazy
*
## Zdroj

Kategória:České filmy
Kategória:Filmy z 1948
Kategória:Filmy podľa názvu
Železný Zekon

**Železný Zekon** (vlastným menom **Zdeněk Knedla**; * 7. september 1960, Zlín) je valašský profesionálny silák, držiteľ niekoľkých rekordov.

## Život
Narodil sa 7. septembra 1960 v Zlíne. S ohýbaním železa začal už na učilišti a inšpiráciou mu bol brniansky silák Franta Kocourek. Vystupovať začal vo svojich 25 rokoch na plese v Bystřici, kde bol hosťom kozmonauta Vladimíra Remeka. Nasledovali vystúpenia na diskotékach a potom s hadmi, ktoré mu zháňal jeho asistent Zdeněk Svačina. S hadmi vystupoval najprv v Rakúsku a neskôr na diskotékach. Potom hady vystriedal za ohýbanie železa, podkov a klincov, neskôr za ťahanie automobilov a ďalšie vystúpenia.

Objavil sa tiež vo filmoch alebo seriáloch - v roku 2002 vo filme *[[Brak]]*, v roku 2008 v seriáli *[[Comeback]]* a v roku 2010 vo filme *[[Největší z Čechů]]*.

### Zranenia
Počas vystúpenia, kedy sa snažil násadou bajonetu roztlačiť jeep, si prepichol krk a bajonet len ​​tesne minul miechu. Zranenie si vyžiadalo mesačný pobyt v nemocnici. Pri vystúpení v Mikulove, kde sa snažil v zuboch utiahnuť Tatru, zase omdlel. Pri vystúpení v Podolí na neho spadlo dvojtonové BMW, ktoré mu stlačilo rebrá, a musel byť odvezený na prehliadku do nemocnice.

## Rekordy
### V Guinnesovej knihe rekordov
* Ťahanie auta ušami
* Rozťahovanie 40 tonového kamiónu
* Prejdenie 15 osobnými autami Škoda Favorit v jednom rade za sebou cez nechránený hrudník
* Udržanie dvoch od seba štartujúcich lietadiel
* Utiahnutia v zuboch súťažnej Tatry Karla Lopraisa (12 t)
* Prejdenie osobným autom Ford Sierra pri ležaní na fakírskych klincoch

### České rekordy
* Udržanie osobného auta Škoda Felicia proti rozjazde na asfalte
* Prejdenie 7 osobnými autami Škoda pri ľahu na sklenených črepinách
* Rozbitie 30 kg kameňa na hlave
* Udržanie 260 kg na sebe pri závese za hlavu a členky
* Udržanie 2 x 13 mužov pri rozťahovaní jeho rúk od seba (vyvinutá sila 510 kp)
* Roztlačenie 1 700 kg Jeep násadou s vojenským bajonetom, ktorý je špicou umiestnený na krku (pri tomto rekorde sa Železný Zekon vážne zranil, keď si prepichol krk)

## Zaujímavosti
V živnostenskom liste má ako povolanie napísané artista.

## Externé odkazy
* Rozhovor na roonie.cz
* Článok na stránkach mesta Hustopeče 

## Zdroj

Kategória:České osobnosti
Vláda Eduarda Taaffeho

:*Tento článok pojednáva o vláde, ktorú Eduard Taaffe viedol v rokoch 1879–1893. O vláde, ktorej predsedal provizórne v rokoch 1868–1870, pojednáva článok [[vláda Karla von Auersperga]].*

náhľad|Ministerský predseda Eduard Taaffe
**Vláda Eduarda Taaffeho** bola Predlitavská vláda, úradujúca od 13. augusta 1879 do 11. novembra 1893. Zostavil ju Eduard Taaffe (dovtedajší minister vnútra v Stremayrovom kabinete) a čoskoro získal na Ríšskej rade podporu Českého klubu (staročechov, mladočechov, konzervatívnej šľachty a moravských českých liberálov), Poľského klubu a Hohenwartovej Strany práva. Toto zoskupenie získalo označenie "železný kruh pravice" a v opozícii voči nemu stáli nemecké ústavoverné strany.

Taaffeho úspech (jeho vláda sa stala najdlhšie úradujúcou počas celej existencie Predlitavska) spočíval v politike, ktorú on sám nazýval ako *"vládu nad stranami"*, *"postupné prehrýzanie sa od problému k problému"* či *"vytĺkanie klinu klinom"*, čo znamenalo, že sa čiastkovými ústupkami snažil uspokojiť čo najväčšie množstvo strán. Ak Taaffe pre svoje predstavy nezískal podporu v ríšskej rade, snažil sa ich presadzovať administratívnou cestou, stále však s ohľadom na zachovanie ústavnosti.

Snažil sa najmä zmierniť aspoň najpálčivejšie napätia. Voči českým nacionalistom prejavil ústretovosť zrovnoprávnením češtiny s nemčinou vo vonkajšom úradnom styku (Stremayrove jazyková nariadenia, 1880) alebo rozdelením pražskej univerzity na českú a nemeckú (1882). Radikalizujúci sa socializmus dočasne oslabil rozšírením volebného práva znížením volebného cenzu v 4. kúrii (1882), čím si získal vrstvy drobných živnostníkov, a sociálno-reformnými zákonmi (zákazom detskej práce, znížením maximálnej pracovnej doby na 11 hodín), kým predstaviteľov robotníckeho hnutia sa snažil umlčať represiami.

Politika „dvojité ruky“ však časom prestala uspokojovať najmä mladočechov, ktorí boli najskôr vylúčení z Českého klubu (1887) a po zverejnení punktácií roku 1890 zahájili proti vláde otvorený boj. Proti vláde tak stáli už nielen nemecké ústavoverné strany, ktoré považovali Taaffeho ústupky Čechom za prehnané, ale aj mladočesi, ktorí ich naopak považovali za nedostatočné, a najmä silnejúce socialistické hnutie, vedené sociálnou demokraciou usilujúce sa zaviesť všeobecné, rovné, priame a tajné hlasovacie právo. Taaffe síce pripravil návrh volebnej reformy, v ríšskej rade sa však proti nej sformovala silná opozícia, ktorá ho donútila podať demisiu. 11. novembra 1893 po 14 rokoch nahradila Taaffeho vládu vláda Alfreda Windischgrätza.

## Zloženie vlády

## Referencie


Taaffe
Majstrovstvá Oceánie vo futsale 2010

**Majstrovstvá Oceánie vo futsale 2010** boli v poradí 7. Majstrovstvá Oceánie vo futsale mužov, ktoré organizuje Oceánska futbalová konfederácia (OFC). Konali sa v meste Suva, na Fidži od 8.14. augusta 2010, za účasti 7 tímov. Fidži bolo organizátorom oceánskeho šampionátu tretíkrát; predtým hostilo turnaj v rokoch 2008 a 2009. Zápasy sa odohrali v aréne Vodafone Arena. Titul tretíkrát za sebou vyhrali , ktoré na turnaji zvíťazili vo všetkých stretnutiach.

## Výsledky

## Konečné poradie

## Referencie

## Externé odkazy
* Futsal na stránke Oceánskej futbalovej konfederácie 

## Zdroj
* Majstrovstvá Oceánie 2010 na oficiálnej stránke OFC 
* Majstrovstvá Oceánie 2010 na stránke futsalplanet.com
* Sumár turnaja 

Kategória:Futsal v 2010
Kategória:Majstrovstvá Oceánie vo futsale
Futsal
Železná panna

náhľad|Rôzne nástroje slúžiace na mučenie: železná panna sa nachádza vpravo
**Železná panna** patrí k ostrejším nástrojom útrpného práva. Ide o kovovú či drevenú konštrukciu, ktorá tesne obopínala trup či celé telo vypočúvaného. Na vnútorných stranách mala ostré kovové hroty.

Železné panny sa konštruovali v dvoch typoch - prvý typ bol určený na dlhodobejší pobyt vypočúvaného a hroty neboli v priamom kontakte s telom - stresujúcim pôsobením bol pobyt v uzavretom priestore so zlou výmenou vzduchu a spánková deprivácia (vypočúvaný na hroty padal pri zaspávaní). Tento typ sa nazýval aj kabát a bol rozšírenejší. Druhým typom bola tesná konštrukcia, kde hroty prenikali do tela pri uzatváraní nástroja. Starším typom podobného mučiaceho nástroja bola drevená debna s vekom pobitým klincami alebo ostrými úlomkami kameňa.

## Zdroj

Kategória:Mučenie
Kategória:Spôsoby popravy
Železná panna (České Budějovice)

[náhľad|Hradobná veža Železná panna (Spilhaybl) z protiľahlého brehu rieky [Malše]]
**Železná panna** (predtým tiež **Spilhaybl**) je názov pôvodnej hradobnej veže v Českých Budějoviciach nachádzajúca sa na *Zátkovom nábreží* blízko *Biskupskej ulice*. Veža pochádza zo 14. storočia z čias gotiky, súčasný vzhľad je potom z roku 1612 s tým, že vstup z nábrežia bol prebúraní v 19. storočí. Meno Železná panna je odvodené od povesti, podľa ktorej sa toto mučidlo vo veži nachádzalo. V súčasnosti sa vo veži nachádza reštaurácia rovnakého mena.

## Zdroj

Kategória:Stavby v Českých Budejoviciach
Kategória:Veže v Česku
Kategória:Gotické stavby v Česku
Aristomédes (syn Eudéma)

**Aristomédes** alebo **Aristomédés** (*Aristomédes/iný prepis:Aristomédés*) je v gréckej mytológii syn a nástupca korintského kráľa Eudéma.

Korinský kráľ Aristomédes bol potomok Heraklovca Aléta, ktorý spolu s Dórmi, dobyl Korint, korintských kráľov, potomkov Sizyfa, Dórida a Hyanthida zosadil a zmocnil sa trónu. Jeho následníkov nazývali Heraklovcami, ale po smrti dovtedy najvýznamnejšieho korintského kráľa Bakchida, jeho potomkov z úcty k nemu nazývali Bakchidovcami.

Antickí autori uvádzajú, že Aristomédes vládol 35 rokov, podľa Hieronyma od roku 867 do roku 832 pred Kr. Keď Aristomédes zomrel, jeho syn Telestes bol ešte len malým dieťaťom, preto sa následníkom trónu stal jeho mladší brat Agémón.

## Referencie

Kategória:Postavy gréckej mytológie
Kategória:Vládcovia Korintu
Patrik Szabo

**Patrik Szabo** (* 31. máj 1994, Bratislava) je slovenský futbalista, ktorý nastupuje na pozícii záložníka. V súčasnosti je hráva v slovenskom druholigovom klube ŠK SFM Senec.

Kategória:Slovenskí futbalisti
Kategória:Hráči FC Senec
Aithilla

**Aithilla** alebo **Aithylla** (*Aithilla, Aithylla*) je v gréckej mytológii dcéra Laomedóna.

Keď Hérakles nedostal od trójskeho kráľa Laomedóna sľúbené kone, Tróju mu vyplienil a zabil všetkých jeho synov okrem Priama, následníka kráľovského trónu. Počas panovania Priama potom vypukla trójska vojna, ktorá sa skončila  pádom Tróje a smrťou kráľovskej rodiny. (Priama zabil achájsky bojovník Neoptolemos). Podľa niektorých antických autorov sa Priamove sestry Aithilla, Médesikasté a Astyoché dostali do achájskeho zajatia. Keďže ich desilo, že svoj život prežijú ako otrokyne v Grécku, zapálili cestou v noci plavidlo vytiahnuté na breh a jej posádka sa potom na tom mieste usadila (buď v Itálii alebo v Trákii).  

## Referencie a bibliografia

Kategória:Postavy gréckej mytológie
Vojtech Milošovič

**Vojtech Milošovič** (* 2. október 1992, Bratislava) je profesionálny slovenský futbalista, hrajúci za slovenský klub MFK Skalica ako brankár.

Vo Fortuna lige debutoval 20. mája 2016 v drese FC DAC 1904 Dunajská Streda proti MFK Ružomberok.

## Referencie


## Externé odkazy
* FC DAC 1904 Dunajská Streda profil 
* Eurofotbal profil
* Futbalnet profil

Kategória:Slovenskí futbalisti
Kategória:Futbaloví brankári
Kategória:Hráči FC Senec
Kategória:Hráči FK DAC 1904 Dunajská Streda
Kategória:Hráči FK Senica
DAV

thumb|Časopis DAV, 1925
thumb|Reedícia časopisu DAV z r. 1965
[thumb|Archívna snímka davistov; bratislavská skupina: slovenský komunistický politik, spisovateľ, novinár a diplomat [Vladimír Clementis, básnik Laco Novomeský, Jozef Rybák, Daniel Okáli, Karol Svetlík ml.; bratislavská ľavicová revue DAV]]

**DAV** (iniciály krstných mien členov - Daniel Okáli, Andrej Sirácky a Vladimír Clementis) bol slovenský ľavicový časopis, vychádzajúci v rokoch 1924 – 1937 (s prestávkou v období 1927 – 1928) a tvorila ho skupina ľavicových intelektuálov, označovaných podľa časopisu ako davisti. DAV sa zaoberal otázkami umenia, filozofie, literatúry, kritiky, politiky atď.

## Tematická orientácia časopisu
Zo socialistických a komunistických pozícií sa „historickomaterialisticky“ venoval kultúre a umeniu, otázkam „pokrokových tradícií“ v umení, problematike „triedneho boja“, proletárskeho internacionalizmu a riešeniu národnostnej otázky z „marxisticko-leninských pozícií“, ZSSR, antifašizmu, boju KSČ s „domácou a zahraničnou reakciou“ a podobným agendám. Uverejňoval aj viac či menej tendenčnú ľavicovú beletristickú a básnickú tvorbu a umeleckú kritiku. Okruh najužšieho jadra autorov časopisu sám seba označoval za davistov. V období vrcholiaceho stalinizmu, začiatkom 50. rokov (pred úmrtím J. V. Stalina) sa KSČ od časopisu kriticky dištancovala ako od „hniezda buržoázneho nacionalizmu“ a jeho autorov perzekuovala, od prvej polovice 60. rokov časopis i autori boli politicky rehabilitovaní. 

## Prispievatelia DAV-u
* Daniel Okáli
* Andrej Sirácky
* Vladimír Clementis
* Ján Poničan
* Peter Jilemnický
* Ladislav Novomeský
* Ladislav Szántó
* Eduard Urx
* Jozef Tomášik-Dumín
* Josef Winternitz
* Tilzkovský
* Bakoš
* Klimanová
* Jarko Elen
* Jozef Zindra
* Gustáv Husák
* Alexander Matuška
* Michal Chorváth
* Jozef Rybák
* Andrej Bagar
* Marie Majerová
* Zdeněk Nejedlý
* Julius Fučík
* Ivan Olbracht
* Ivan Sekanina
* Ilia Erenburg

## Referencie

## Literatúra
* 
* 
* 
* 
* 
* 

## Pozri aj
* Davisti

Kategória:Marxizmus
Kategória:Časopisy na Slovensku
Kategória:Davisti
Kategória:Literárne časopisy
Kategória:Literatúra na Slovensku
Aérospatiale Alouette III

**Aérospatiale SA-316B Alouette III** je jednomotorový sedemmiestny ľahký úžitkový vrtuľník vyvinutý francúzskym výrobcom Sud-Aviation, neskôr Aérospatiale, dnes EADS a Eurocopter. SA-316B je nástupcom Alouette II. SA-316B bol uznávaný pre svoje schopnosti a prispôsobivosť pri záchrane v horách a bol používaný pre širokú škálu úžitkových úloh, rovnako i mnohých vojenských aplikácií.

## Vývoj a história
Prototyp SE 3160 Alouette III, prvýkrát vzlietol 28. februára 1959. Výroba SA 316A (SE 3160) sa začala v roku 1961 a pokračovala až do roku 1968, keď ho  nahradil SA 316B. Na francúzskej montážnej linke bolo vyrobených 1437 kusov. Posledný Alouette III od firmy Aérospatiale bol dodaný v roku 1985. 

Ľahký dopravný a viacúčelový vrtuľník Aérospatiale SA - 316  Alouette III je väčší a veľmi úspešný nástupca SE - 313b Alouette II. Na rozdiel od svojho predchodcu, má vylepšenú konštrukciu, lepší výstroj a uzavretý trup s konzolami. Kabína je priestranná a môže prepraviť väčší náklad. Alouette III je najúspešnejší z celej rodiny vrtuľníkov Alouette.

Jeden z prvých Alouette III so siedmimi ľuďmi na palube v júli 1960 dosiahol výšku 4810 metrov vo francúzskych Alpách a  pristál a blízko Mont Blancu. V novembri 1960 rovnaký vrtuľník dosiahol ešte väčší úspech - s dvoma ľuďmi a užitočným zaťažením 250 kg dosiahol výšku 6004 metrov v Himalájach.

Alouette III bol používaný v civilnom i vojenskom sektore. Používali ho na monitorovanie lesných požiarov, kontrolu nadzemného elektrického vedenia, letecké fotografovanie a na geologický prieskum. Vojenská verzia využívala vysoko citlivé zbrane a radar. 
Alouette III mal vynikajúcu ovládateľnosť a vysokú stabilitu letu v nízkej nadmorskej výške. Patrí do skupiny najúspešnejších vrtuľníkov vôbec postavených vo Francúzsku. Viac ako 500 kusov bolo vyrobených v licencii v Rumunsku, Indii a vo Švajčiarsku.

## Technické údaje SA 316B Alouette III
*Technické údaje sú platné pre vrtuľník, ktorý lietal na Slovensku pri záchranných prácach s [[Horská záchranná služba|Horskou službou]] [[Tatranský národný park|TANAP]] a neskôr bol v službách [[Vrtuľníková záchranná zdravotná služba|Vrtuľníkovej záchrannej zdravotnej služby]], ktorú prevádzkovala popradská spoločnosť [[Air - Transport Europe]].* 

* *Posádka*: 1 pilot alebo 2 piloti a záchranný tým
* *Priemer rotora*: pravotočivý trojlistový  11,02 m
* *Vrtuľka*: tlačná trojlistová
* *Dĺžka trupu*: 12,94 m
* *Spotreba*: 200l/h JET A1
* *Celková dĺžka*: 12,82 m
* *Výška*: 3 m
* *Pohonná jednotka*: 1x Turbomeca Artouste IIIB, turbohriadeľový 
* *Vzletový výkon*: 542HP
* *Navijak pneumatický*: 175 kg
* *Použiteľná dĺžka lanka navijaka*: 24 m
* *Podves*: maximálny hmotnosť bremena 750 kg 

### Výkony
* *Maximálna rýchlosť*: 210 km/h
* *Cestovná rýchlosť*: 185 km/h
* *Maximálny dostup*: 6500 m

## Referencie

## Iné projekty

## Externé odkazy
*  Alouette III
* Alouette III
* Alouette III 
*  Alouette III 
*  Alouette III

Kategória:Vrtuľníky
Alouette III
The 45 King

**Mark Howard James** (* október 1961, Bronx, New York, USA – † 19. október 2023), známy ako **The 45 King** alebo tiež **45 King**, bol americký hip-hopový DJ a producent. Svoju kariéru začal v polovici 80. rokov. Umelecké meno "45 King" si zvolil kvôli svojej schopnosti vytvárať beaty použitím 45 RPM nahrávok. The 45 King bol známy svojou breakbeatovou skladbou „The 900 Number“ z roku 1987, v ktorej je použité opakujúce sa barytón saxofónové sólo zo skladby „Unwind Yourself“ od Marvy Whitney. V novembri 1989 dosiahlo opätovné vydanie singla „The King is Here“ / „The 900 Number“ 60. miesto v britskom rebríčku UK Singles Chart, čo je zároveň jeho jediný úspech v tomto rebríčku.

The 45 King zomrel 19. októbra 2023 vo veku 62 rokov.

## Referencie

## Zdroj

Kategória:Dídžeji USA
Kategória:Hiphopoví dídžeji
Kategória:Hudobní producenti USA
Kategória:Narodenia v 1961
Kategória:Úmrtia 19. októbra
Kategória:Úmrtia v 2023
Olexandrivka (Vinnycký rajón)

**Olexandrivka** () je dedina (*село*) na Ukrajine vo Vinnyckom rajóne Vinnyckej oblasti. Žije tu 472 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Kláštor Beaulieu-sur-Dordogne

thumb|Kláštor Beaulieu-sur-Dordogne
**Kláštor sv. Petra v Beaulieu-sur-Dordogne** () je benediktínske opátstvo v dedine Beaulieu-sur-Dordogne vo francúzskom departemente Corrèze.

Kláštor založil v rokoch 840 - 841 Raoul z Turenne, arcibiskup z Bourges. Najväčší rozkvet zažil v 11. storočí, kedy sa tunajšie osadenstvo pridalo ku clunyjskej reforme. Dodnes dochované časti kláštornej budovy pochádzajú z 11. až 13. storočia a sú dôkazom o bohatstve románskej architektúry. Opátstvo bolo jednou zo zastávok na pútnickej ceste do Santiaga de Compostela.

## Iné projekty

## Externé odkazy
* Fotografie z kláštora

## Zdroj

Beaulieu-sur-Dordogne
Kategória:Cesta svätého Jakuba
Kategória:Románske stavby vo Francúzsku
Kategória:Stavby v departemente Corrèze
Železná hůrka

**Železná hůrka** je národná prírodná pamiatka, bola vyhlásená v roku 1961 a nachádza sa pri obci Lipová. Dôvodom ochrany je zvyšok štvrtohornej sopky, konkrétne sypaného kužeľa.

## Popis oblasti
Miesto objavil v roku 1823 nemecký básnik J. W. Goethe. Ide o najmladšiu známu sopku v Česku (po Komornej hůrke) s vekom zhruba 519 (inde uvádzané 430) tisíc rokov.

Najvýznamnejšou rastlinou na území je vratička mesiačikovitá (*Botrychium lunaria*). Z kvetov v oblasti ďalej rastie nátržník Tabernamontanov (*Potentilla tabernaemontani*) alebo prísne chránený *[[Polygala chamaebuxus]]* a liečivka prvosienka jarná (*Primula veris*). V lokalite sa vyskytujú hlavne zástupcovia plazov - jašterica krátkohlavá (*Lacerta agilis*), jašterica živorodá (*Zootoca vivipara*) a vretenica severná (*Vipera berus*).

## Referencie

* 

## Iné projekty

## Externé odkazy
* Informácie na AOPK ČR
* Popis na Cittadella.cz 
* Železná Hurka na www.fotocesko.cz
* Geologické lokality: Železná Hurka

Kategória:Chránené územia v okrese Cheb
Kláštor Escaladieu

thumb|Kláštor Escaladieu
**Kláštor Escaladieu** je kláštor v obci Bonnemazon v Pyrenejách na juhozápade Francúzska.

Kláštor bol založený v roku 1142 ako cisterciánska fundácia. Ide o prvé sídlo cisterciánskych mníchov v tejto časti Francúzska. Kláštorný kostol bol vysvätený v roku 1160. Rozkvet kláštora trval prvých dvesto rokov od založenia. Počas protestantských vojen bol mnohokrát vypálený a vykradnutý a v 19. storočí bola veľká časť kláštornej architektúry odvezená do Kalifornie.

## Dcérske kláštory
* Kláštor Veruela

## Iné projekty

## Externé odkazy
* Informácie o kláštore

## Zdroj

Escaladieu
Kategória:Cesta svätého Jakuba
Kategória:Románske stavby vo Francúzsku
Kategória:Gotické stavby vo Francúzsku
Kategória:Stavby v departemente Hautes-Pyrénées
Kláštor Veruela

thumb|Kláštor Veruela
**Kláštor Veruela** je španielsky cisterciánsky kláštor na hranici provincií Soria a Zaragoza.

## Dejiny
Roku 1171 sa Pedro de Atarés z vďačnosti za záchranu života v horách Moncayo rozhodol poďakovať nebesiam založením cisterciánskeho kláštora. Po rokovaní s gaskonským kláštorom Escaladieu bol do Veruely vyslaný nový konvent, ktorý pomaly začal stavať. Architektúra kláštora je veľmi podobná dispozícii kláštora Clairvaux. 

## Fotogaléria

Image:Veruela_-_Portada_de_iglesia_abacial.jpg|Vstup
Image:Veruela_-_Sala_capitular.jpg|Kapitulná sieň
Image:Veruela_-_Iglesia_abacial_de_Santa_Mar%C3%ADa_de_Veruela_-_Fachada_y_torre.jpg|Vstup


## Iné projekty

## Externé odkazy
* Prezentácia 

## Zdroj

Veruela
Veruela
Kategória:Románske stavby v Španielsku
Kategória:Gotické stavby v Španielsku
Kategória:Kráľovské pohrebiská
Kláštor Saint-Michel de Cuxa

thumb|Kláštor Saint-Michel de Cuxa 

**Kláštor Saint-Michel de Cuxa** je benediktínsky kláštor pri francúzskej dedine Codalet v departemente Pyrénées-Orientales. Veľká časť architektonických prvkov je dnes deponovaná v Metropolitnom múzeu v New Yorku. V  20. storočí aktivitou perpignanského biskupstva došlo k rozsiahlej rekonštrukcii opátstva a novému osadeniu mníchmi.

## Dejiny
Počiatky stavby sú datované do polovice 9. storočia, kedy tu bola postavená kaplnka venovaná sv. Germanovi. Roku 878 silné záplavy na rieke Têt zničili kláštor *San Andrés de Eixalada* a miestni mnísi boli nútení prijať útočisko v okolí. V júni 879 bol pre rehoľníkov založený kláštor Saint-Michel de Cuxa a majetok novozaloženého kláštora bol rozšírený o majetky zničeného predchodcu. Roku 974 bol za účasti piatich biskupov vysvätený trojloďový kláštorný kostol sv. Michala s piatimi, alebo siedmimi apsidami. O štyri roky neskôr sa do kláštorného ústrania v Pyrenejach uchýlil benátsky dóža Pietro Orseolo spoločne s pustovníkom Marinusom a sv. Romualdom. 

Roku 1008 prevzal opátsky úrad biskup Oliba a začalo obdobie najväčšieho rozkvetu kláštora charakterizované mnohými stavebnými úpravami.
Krížová chodba s plastickými zvieracími hlavicami stĺpov pochádza z 12. storočia a je pravdepodobné, že rovnakí sochári pracovali aj na južnej empore a tribúnach kláštora Serrabone.

## Referencie


## Iné projekty

## Externé odkazy
* Kultúrne Cuxa 

## Zdroj

Cuxa
Kategória:Cesta svätého Jakuba
Kategória:Románske stavby vo Francúzsku
Kategória:Stavby v departemente Pyrénées-Orientales
Železná lady

***Železná lady*** je britský životopisný film z roku 2011 o živote britskej političky Margaret Thatcherovej. Hlavnú úlohu britskej premiérky stvárnila Meryl Streepová, za ktorú získala Oscara, Zlatý glóbus, cenu BAFTA a ďalšie ocenenia pre najlepšiu herečku v hlavnej úlohe.

## Externé odkazy
* 
* 

## Zdroj

Kategória:Filmy z 2011
Kategória:Britské filmy
Kategória:Filmy podľa názvu
Slovenský pohár vo futsale

**Slovenský pohár vo futsale** (predtým *Pohár Komisie futsalu SFZ*) je futsalová pohárová súťaž mužov na Slovensku, ktorú organizuje Komisia futsalu SFZ (Futsalslovakia alebo Slovenský futsal). Vznikla v roku 1995 pod názvom *Pohár ÚMF* a zúčastniť sa jej môžu tímy dvoch najvyšších slovenských ligových súťaží. Najúspešnejším klubom súťaže je Slov-Matic FOFO Bratislava, ktorý ju dokázal vyhrať 12-krát.

## Systém súťaže
Prvé kolá sa hrajú vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola. Najlepšie 4 tímy sa stretnú vo final four, kde odohrajú zápasy semifinále, stretnutie o 3. miesto a finále.

## Sezóny a finalisti Slovenského pohára

## Historická tabuľka víťazov

## Referencie

## Pozri aj
* 1. Slovenská liga vo futsale

## Externé odkazy
* Oficiálna stránka Slovenskej komisie futsalu 
* Oficiálna stránka Slovenského futbalového zväzu 

## Zdroje
* Slovenský pohár na stránke futsalplanet.com  
* Slovenský pohár na stránke klubu Slov-Matic FOFO Bratislava 

Kategória:Futsal na Slovensku
Kategória:Futsalové súťaže
Kláštor Serrabone

thumb|Kláštor Serrabone
**Kláštor Serrabone** je najslávnejší románsky kláštor v Languedoc-Roussillon vzdialený 40 km juhovýchodne od Perpignanu a 8 km od obce Bouleternère. Je postavený na úbočí Aspres.

Ide o augustiniánsku fundáciu z 11. storočia so zachovanou krížovou chodbou, tribúnou a južnou emporou. Stĺpy sú dvojité a krátke s vypracovanými hlavicami s motívmi zvierat a kvetenstva. Celá stavba pochádza z rozmedzia 11. a 12. storočia bez neskorších architektonických zmien. Je pravdepodobné, že rovnakí sochári pracovali aj na krížovej chodbe blízkeho kláštora Saint-Michel de Cuxa.  

V okolí kláštora je vybudovaná botanická záhrada v ktorej sú zastúpené rastliny Stredomoria.

## Referencie


## Iné projekty

## Externé odkazy
* História a architektúra kláštora  
* Fotografie kláštora  

## Zdroj

Serrabone
Serrabone
Kategória:Cesta svätého Jakuba
Kategória:Románske stavby vo Francúzsku
Kategória:Stavby v departemente Pyrénées-Orientales
Alexandros

**Alexandros** (*Alexandros*) môže byť:
*v gréckej mytológii:
** syn korintského kráľa Agémóna, pozri Alexandros (Korint)
** meno trójskeho princa Parida, pozri Paris (mytológia)
* tyran v tesálskom meste Ferai (Fery) v rokoch 369 – 358 pred Kr., pozri Alexandros z Fér
* olympijský víťaz v roku 209, pozri Alexandros z Thyateiry
* olympijský víťaz v roku 201, pozri Alexandros z Alexandrie
* po grécky Alexander, pozri Alexander
Salisbury (album)

***Salisbury*** je druhý štúdiový album anglickej rockovej skupiny Uriah Heep. Album je progresívnejší ako ich predchádzajúci: skupinu uvádza do skladania rozsiahlych a prepracovaných skladieb, ako napr. ich titulná 16-minútová skladba nahraná s pomocou 24-členného orchestru. Takisto obsahuje akustickú baladu „Lady in Black“, ktorú skupina vďaka obľúbenosti u fanúšikov hrá na koncertoch dodnes.

## Zoznam skladieb
### Britské vydanie
;Strana 1

;Strana 2

### USA vydanie
;Strana 1

;Strana 2

### 1996 remasterované CD

Toto remasterované CD má dve bonusové skladby a rozšírené poznámky:

### 2003 Expanded Deluxe Edition

2003 Expanded Deluxe Edition má 7 bonusových skladieb:

## Pozície v rebríčkoch

## Referencie

## Zdroj

Kategória:Hudobné albumy z 1971
Kategória:Albumy skupiny Uriah Heep
Agémón

**Agémón** (*Agémón*) je v gréckej mytológii brat korintského kráľa Aristoméda.

Korinský kráľ Agémón bol potomok Heraklovca Aléta, ktorý spolu s Dórmi dobyl Korint, korintských kráľov, potomkov Sizyfa, Dórida a Hyanthida zosadil a ujal sa vlády. Jeho následníkov nazývali Heraklovcami, ale po smrti najvýznamnejšieho korintského kráľa Bakchida jeho potomkov z úcty k nemu nazývali Bakchidovcami.

Keď zomrel korintský kráľ Aristomédes, jeho syn Telestes bol ešte maloletý a preto jeho najbližšieho príbuzného strýka Agémóna poverili, aby sa stal jeho regentom. Agémón však potom túto funkciu zneužil tak, že sa zmocnil trónu. Antickí autori uvádzajú, že Agémón vládol 16 rokov, podľa Hieronyma od roku 832 do roku 816 pred Kr. Po jeho smrti kráľovské žezlo v Korinte prevzal syn Alexandros.

## Referencie

Kategória:Postavy gréckej mytológie
Kategória:Vládcovia Korintu
Alexandros (Korint)

**Alexandros** (*Alexandros*) je v gréckej mytológii syn a nástupca korintského kráľa Agémóna.

Korinský kráľ Alexandros bol potomok Heraklovca Aléta, ktorý spolu s Dórmi, dobyl Korint, korintských kráľov, potomkov Sizyfa, Dórida a Hyanthida zosadil a zasadol na kráľovský trón. Jeho následníkov nazývali Heraklovcami, ale po smrti najvýznamnejšieho korintského kráľa Bakchida, jeho potomkov z úcty k nemu nazývali Bakchidovcami.

Keď zomrel korintský kráľ Aristomédes, regentom jeho maloletého syna Telesta sa stal brat Agémón, ktorý túto funkciu zneužil a zmocnil sa trónu.  Po smrti Agémóna sa následníkom trónu stal jeho syn Alexandros, ktorý podľa Hieronyma vládol od roku 816 do roku 791 pred Kr.Antický autor Eusebios uvádza, že Alexandros bol po 25 ročnej vláde zavraždený Telestom, ktorý sa potom v Korinte ujal vlády. 

## Referencie

## Pozri aj
* Zoznam vládcov Korintu

Kategória:Postavy gréckej mytológie
Kategória:Vládcovia Korintu